ΚΑΝΟΝΙΣΜΟΣ (ΕΚ) αριθ. 2017/97 ΤΗΣ ΕΠΙΤΡΟΠΗΣ της 15ης Οκτωβρίου 1997 για τροποποίηση του κανονισμού (ΕΚ) αριθ. 1237/95 για τη θέσπιση των λεπτομερειών εφαρμογής για το σταθεροποιητή των αποδόσεων που χρησιμοποιούνται κατά τον υπολογισμό των εξισωτικών πληρωμών που αναφέρονται στον κανονισμό (ΕΟΚ) αριθ. 1765/92 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1765/92 του Συμβουλίου, της 30ής Ιουνίου 1992, για τη θέσπιση καθεστώτος στήριξης των παραγωγών ορισμένων αροτραίων καλλιεργειών (1), όπως τροποποιήθηκε τελευταία από τον κανονισμό (ΕΚ) αριθ. 1422/97 (2), και ιδίως το άρθρο 12,
Εκτιμώντας:
ότι, προκειμένου να αποφευχθούν πολύπλοκα σχέδια περιφερειοποίησης τα οποία οδηγούν σε πραγματικές αποδόσεις που υπερβαίνουν αισθητά τις ιστορικές αποδόσεις, ο κανονισμός (ΕΟΚ) αριθ. 1765/92 προβλέπει την προσαρμογή των εξισωτικών πληρωμών κατά τη διάρκεια της επόμενης γεωργικής περιόδου, κατ' αναλογία της υπέρβασης της μέσης ιστορικής απόδοσης που προκύπτει από τα σχέδια περιφερειοποίησης 1993, ή, στην περίπτωση της Αυστρίας, της Φινλανδίας και της Σουηδίας του σχεδίου που εφαρμόσθηκε το 1995 7
ότι ο κανονισμός (ΕΚ) αριθ. 1237/95 της Επιτροπής (3), όπως τροποποιήθηκε από τον κανονισμό (ΕΚ) αριθ. 769/96 (4), προσδιορίζει τη διαδικασία για τη διαπίστωση των υπερβάσεων αυτών και καθορίζει ιδίως τις ιστορικές αποδόσεις αναφοράς 7
ότι μετά από αίτηση που υπέβαλε η Γερμανία για να μπορέσει να εφαρμόσει εθνική βασική έκταση για την ενδεχόμενη εφαρμογή του άρθρου 2 παράγραφος 7 του κανονισμού (ΕΟΚ) αριθ. 1765/92, πρέπει να καθορισθεί και η ιστορική μέση απόδοση του κράτους μέλους 7 ότι πρέπει να προσαρμοσθεί ο κανονισμός (ΕΚ) αριθ. 1237/95 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της μεικτής επιτροπής διαχειρίσεως σιτηρών, λιπαρών ουσιών και αποξηραμένων ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΚ) αριθ. 1237/95, στο μέρος «Γερμανία» προστίθεται ιστορική απόδοση 5,66 τ/ha, συνοδευόμενη από την ακόλουθη υποσημείωση: «σε περίπτωση εφαρμογής του άρθρου 2 παράγραφος 7 του κανονισμού (ΕΟΚ) αριθ. 1765/92».
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την περίοδο εμπορίας 1997/98.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Οκτωβρίου 1997.